TACC เสิร์ฟเครื่องดื่มตระกูล “ส้ม” พร้อมท็อปปิ้ง “อโลเวร่า” เอาใจสายเฮลท์ตี้กระตุ้นยอดขาย
TACC เสิร์ฟเครื่องดื่มตระกูล “ส้ม” พร้อมท็อปปิ้ง “อโลเวร่า” เอาใจสายเฮลท์ตี้กระตุ้นยอดขาย
25 มิ.ย. 2563

นายชัชชวี วัฒนสุข ประธานกรรมการบริหาร บริษัท ที.เอ.ซี. คอนซูเมอร์ จำกัด (มหาชน) หรือ TACC เปิดเผยว่า บริษัทฯยังคงมุ่งมั่นพัฒนาผลิตภัณฑ์เครื่องดื่มชนิดใหม่ๆ วางขายในร้านอิ่มสะดวก เซเว่น อีเลฟเว่น (7-11) อย่างต่อเนื่อง เพื่อกระตุ้นยอดขายเครื่องดื่มในโถกดเซเว่นฯ
โดยระหว่างวันที่ 25 มิ.ย.-31 ก.ค.2563 บริษัทฯได้เปิดตัวสินค้าใหม่คือ เครื่องดื่มส้มเขียวหวาน ผสมเสาวรส ซึ่งมีวิตามินซีที่มีส่วนช่วยในการทำหน้าที่ตามปกติของระบบภูมิคุ้มกัน ช่วยให้หลอดเลือกแข็งแรง ประกอบด้วย เครื่องดื่มส้มเสาวรสพร้อมโยเกิร์ตรสธรรมชาติ (Orange Passion Yogurt Frappe) รสชาติเปรี้ยวอมหวาน อร่อย สดชื่น พร้อมทั้งมีส่วนผสมของโยเกิร์ต ซึ่งมีประโยชน์ต่อสุขภาพ
ชาส้มเสาวรสเย็น (Orange Passion Tea) เป็นการผสมผสานอย่างลงตัวระหว่างรสชาติเปรี้ยวอมหวานของส้มเสาวรส กับความหอมอันเป็นเอกลักษณ์ของใบชาดำชงสด ทำให้ได้เครื่องดื่มที่มีความสดชื่น เหมาะกับอากาศร้อนชื้นของประเทศไทย และส้มเสาวรสโซดาเย็น (Orange Passion Soda) เมนูเพิ่มความสดชื่นให้กับอากาศร้อนชื้นของประเทศไทย ด้วยรสชาติเปรี้ยวอมหวานของส้มเสาวรส ร่วมกับความซ่าของโซดา สามารถดับกระหายคลายร้อนได้เป็นอย่างดี
นอกจากนี้ ในวันที่ 4 มิ.ย.-31 ก.ค.2563 ยังได้เปิดตัว “อโลเวร่า ท้อปปิ้ง” ซึ่งถือเป็นท้อปปิ้งเพื่อสุขภาพ เนื่องจาก อโลเวร่าทำมาจากวุ้นของว่านหางจระเข้ ซึ่งเป็นสมุนไพรที่มีส่วนช่วยในการย่อยอาหาร รวมทั้งช่วยทำความสะอาดลำไส้ใหญ่ เสมือนเป็นการดีท็อกซ์ล้างสารพิษที่อยู่ภายในร่างกายให้หมดไป แถมยังอุดมไปด้วยสารต้านอนุมูลอิสระ อุดมไปด้วยวิตามิน แร่ธาตุ กรดอะมิโนหลากหลายชนิด
รวมทั้งสารอาหารชนิดต่างๆ ที่มีความจำเป็นต่อร่างกาย อีกทั้งยังให้ประโยชน์ในหลายด้าน เช่น วิตามินเอ วิตามินบี 1 วิตามินบี 2 วิตามินบี 3 วิตามินบี 6 วิตามินบี 9 วิตามินบี 12 วิตามินซี วิตามินอีและโคลีน
“มั่นใจว่าสินค้าใหม่ที่เราเปิดตัวจะได้รับการตอบรับอย่างดีเยี่ยมจากผู้บริโภค โดยเฉพาะกลุ่มผู้บริโภคสายเฮลตี้  ซึ่งฝ่ายพัฒนาสินค้าของบริษัทฯ ได้คิดค้นสูตรขึ้นมา ตอบโจทย์ความต้องการของลูกค้าได้อย่างลงตัว” นายชัชชวี กล่าว